Vyf op slag dood in trompop botsingArgieffoto (Foto: Netcare 911) Vyf mense is Maandagmiddag dood toe twee motors trompop gebots het sowat 40 kilometer buite Botlokwa in Polokwane. Tebogo Magoro, woordvoerder van Netcare 911, het gesê die voorval het omstreeks 15:00 plaasgevind. Volgens hom het die twee motors in totaal ses insittendes gehad. “Drie volwasse vroue, ŉ babaseuntjie en ŉ volwasse man het met ŉ ander volwasse vrou se motor gebots,” het Magoro gesê. Volgens hom is slegs die man per helikopter na die hospitaal gehaas vir nood- mediese behandeling. “Die ander vyf passasiers is op die toneel dood verklaar.” Die polisie ondersoek die voorval.